OpenLLM-France/wikimedia huggingface dataset:
# Acte de graduació

Acte de graduació és la cerimònia oficial que clausura el curs escolar i serveix de reconeixement als estudiants que, al llarg d'ell, han completat els requisits acadèmics d'un pla d'estudis (habitualment una llicenciatura o un grau acadèmic) i, per tant, s'han fet mereixedors del títol acadèmic que atorgui la institució d'ensenyament on ho han desenvolupat (pròpiament, una universitat, encara que és molt habitual que facin cerimònies semblants les institucions d'ensenyament mitjà i fins i tot d'ensenyament primari). Independentment del seu origen en la universitat medieval europea, tals cerimònies, i els festejos associats a elles (ball de graduació o festa de graduació -prom, de promenade-), s'han convertit en un tòpic de la cultura popular nord-americana, on antropològicament compleix la funció d'un ritu de pas, difós extensivament en pel·lícules i sèries de televisió (fins i tot remarcant els seus aspectes ridículs o problemàtics -Carrie-), i s'imita en la resta del món.: A.U:. Mèxic
L'acte compta amb la presència de les autoritats acadèmiques i en general està presidit pel rector o director, que pot convidar a una personalitat rellevant de la vida social i cultural a fi que actuï de padrí de la promoció i pronunciï un discurs (commencement speech). En la tradició anglosaxona, l'estudiant que ha obtingut la segona millor qualificació (salutatorian) dona un discurs inicial o salutació (salutatio) i l'estudiant que ha obtingut la millor qualificació (valedictorian) dona el discurs final o comiat (valedicto).
Com a música per a l'ocasió pot emprar-se l'himne universitari Gaudeamus igitur, encara que als Estats Units el recurs a Pompa i circumstància com marxa procesional és tan freqüent que és conegut com a "himne de graduació" (des del 28 de juny de 1905, quan Edward Elgar va rebre el doctorat honoris causa per Yale).
És molt usual que els assistents vesteixin la tradicional indumentària acadèmica.
* Cerimònia de lliurament de doctorats en la Sorbona.
* Encaenia a Oxford.

## Notes

* ↑ Mark, Mary Ellen, Prom, Getty Publications, Los Angeles, 2012. ISBN 978-1-60606-108-4
* ↑ Best Graduation Scenes: 10 High School Graduations From TV Xous And Movies
* ↑ "Top 10 Commencement Speeches". Time magazine.
* ↑ "Best in Class: Students are suing their way to the top". The New Yorker.
* ↑ Academic Costume Code and Ceremony Guide from American Universities and Colleges, 15th Edition, by Eugene Sullivan.
# Grand Prix Mundial de voleibol

El Grand Prix Mundial de voleibol fou una competició esportiva femenina de voleibol que disputen les seleccions més potents d'aquest esport a nivell mundial.

## Història

Es disputa anualment des de 1993 i és la versió femenina de la Lliga Mundial de voleibol. La competició s'ha fet molt popular entre les nacions asiàtiques, d'on surten els principals inversors en la competició a hores d'ara. Aquest fet, ha provocat que les seus de la competició se situïn habitualment al continent asiàtic i que a alguns continents, com l'europeu, sigui necessari disputar-se una fase de classificació. La competició destacà pels importants premis econòmics que s'atorguen. Des de 2018 fou substituïda per la FIVB Volleyball Women's Nations League i la Challenger Cup.

## Sistema de competició

* Algunes seleccions han de classificar-se per una fase de classificació, mentre que d'altres es classifiquen directament segons els rànquings de la FIVB.
* La competició es divideix en dues parts, una primera on els equips s'enfronten en una fase de grups a doble volta, amb partits d'anada i tornada, i una fase final disputada a una seu concreta. Les primeres seleccions de la fase de grups es classifiquen per la fase final.
* La selecció de la seu de la fase final es classifica directament per aquesta.

## Historial

| Any | Seu | Or | Argent | Bronze |
| 1993 | Hong Kong | Cuba | R.P. de la Xina | Rússia |
| 1994 | Shanghai | Brasil | Cuba | R.P. de la Xina |
| 1995 | Shanghai | Estats Units | Brasil | Cuba |
| 1996 | Shanghai | Brasil | Cuba | Rússia |
| 1997 | Kobe | Rússia | Cuba | Corea del Sud |
| 1998 | Hong Kong | Brasil | Rússia | Cuba |
| 1999 | Yu Xi | Rússia | Brasil | R.P. de la Xina |
| 2000 | Manila | Cuba | Rússia | Brasil |
| 2001 | Macau | Estats Units | R.P. de la Xina | Rússia |
| 2002 | Hong Kong | Rússia | R.P. de la Xina | Alemanya |
| 2003 | Andria | R.P. de la Xina | Rússia | Estats Units |
| 2004 | Reggio Calabria | Brasil | Itàlia | Estats Units |
| 2005 | Sendai | Brasil | Itàlia | R.P. de la Xina |
| 2006 | Reggio Calabria | Brasil | Rússia | Itàlia |
| 2007 | Ningbo | Països Baixos | R.P. de la Xina | Itàlia |
| 2008 | Yokohama | Brasil | Cuba | Itàlia |
| 2009 | Tòquio | Brasil | Rússia | Alemanya |
| 2010 | Ningbo | Estats Units | Brasil | Itàlia |
| 2011 | Macau | Estats Units | Brasil | Sèrbia |
| 2012 | Ningbo | Estats Units | Brasil | Turquia |
| 2013 | Sapporo | Brasil | R.P. de la Xina | Sèrbia |
| 2014 | Tòquio | Brasil | Japó | Rússia |
| 2015 | Omaha | Estats Units | Rússia | Brasil |
| 2016 | Bangkok | Brasil | Països Baixos | Estats Units |
| 2017 | Nanjing | Brasil | Itàlia | Sèrbia |

## Referències

* ↑ FIVB drastically changes format for 2018 World League and Grand Prix - World of Volley, 19 juny de 2017

## Enllaços externs

* Web oficial FIVB
# Bosc Can Pallarès

El Bosc Can Pallarès, o Bosc d'en Pallarès, és un edifici del municipi de Valls (Alt Camp) inclòs en l'Inventari del Patrimoni Arquitectònic de Catalunya. Forma part del conjunt de les Masies dels Boscos.

## Descripció

L'edifici és de planta rectangular format per la casa senyorial i la dels masovers. És de planta baixa i un pis. La façana principal és de composició simètrica. Una galeria recorre la planta baixa i s'hi accedeix mitjançant una petita escala. Aquesta galeria forma terrat al primer pis, sostingut per 10 columnes corínties de ferro de la forja de J. Colomines de Valls. A la planta baixa, la porta d'entrada és d'arc escarser i està emmarcada amb pedra. Actualment està protegida per un mirador de vidres. Hi ha una barana de pedra que contrasta amb la de ferro del pis superior. Aquest presenta cinc obertures amb llinda motllurada i cornisa amb decoració de palmetes. A la part superior es troba la cambra d'aire i una cornisa amb motius clàssics (palmetes i acants). La construcció és de pedra i maó.

## Història

L'edifici és part del conjunt residencial del Bosc de Valls, format per extenses finques on es començà a edificar bàsicament a partir de 1840, un cop acabada la primera guerra carlina. En l'actualitat la seva funció és la de residència d'estiu. Únicament els masovers viuen tot l'any en una edificació annexa.

## Referències

* 1 2 «Bosc Can Pallarès o Padró». Inventari del Patrimoni Arquitectònic de Catalunya. Direcció General del Patrimoni Cultural de la Generalitat de Catalunya. [Consulta: 15 octubre 2013].
# Alternativa Popular Canària

Alternativa Popular Canària (APC) és un partit nacionalista canari d'esquerres format el 2002 i integrant del MLNC. La seva creació fou impulsada per l'organització jovenil Azarug i alguns partits d'àmbit municipal, així com individualigats procedents d'organitzacions de l'esquerra nacionalista.
ASAVA, partit d'àmbito municipal que es presenta a Valsequillo (Gran Canària), i Unidad del Pueblo, partit independentista d'esquerres, són partits que si bé no formen parte d'APC, hi han confluït algunes vegades.
El 2003 va celebrar la seva primera assemblea, i en les eleccions autonòmiques de 2003 va obtenir 6.737 vots, un 0,73%, mentre que a les municipals dle mateix any va obtenir un regidor a Santa Úrsula (Tenerife). A La Orotava es va presentar com a Iniciativa por La Orotava (Ipo) amb Los Verdes de Canarias i va obtenir cinc regidors. A les eleccions al Parlament europeu de juny de 2004, Alternativa Popular Canaria demanà el vot per a la coalició Europa dels Pobles.
El 25 i 26 de juny de 2005 el partit va celebrar la seva II Assemblea Nacional, i el 16 de setembre de 2006 la III Assemblea Nacional. En 2006 patí a Tenerife una escissió que formarà un nou partit denominat Alternativa Nacionalista Canària.
A les eleccions al Parlament de Canàries de 2007 es presentà en coalició amb Alternativa Ciudadana 25 de Mayo i va obtenir 4.824 vots, un 0,51%. A les eleccions municipals va perdre el seu regidor a Santa Úrsula (en escindir-se aquest comitè local) i an La Orotava va obtenir 3 regidors. Tant al Cabildo de Tenerife com en els municipis de Santa Cruz de Tenerife, San Cristóbal de la Laguna, Granadilla de Abona, Buenavista del Norte i Tacoronte, va recolzar Alternativa Sí se puede por Tenerife, opció política dins de la qual està integrada Alternativa Popular Canària.
En la seva primera Conferència Nacional, el 2008 va decidir no participar en les Eleccions generals espanyoles de 2011 i proposar un nou referent unitari, Alternativa Sí se puede por Tenerife per centrar tots els esforços en la seva consolidació per les eleccions locals i autonòmiques. A les Eleccions al Parlament Europeu de 2009 va demanar el vot per Iniciativa Internacionalista.

## Referències

* ↑ «Alternativa Popular Canaria define las líneas de su programa» (en castellà). El Dia, 02-04-2003. [Consulta: 12 juny 2012].
* ↑ «Elecciones al Parlamento de Canarias 1983 - 2011» (en castellà). [Consulta: 12 juny 2012].
* ↑ «Alternativa Popular Canaria celebró su I Conferencia Nacional en Aguere» (en castellà). Ichazagua, 26-01-2008. [Consulta: 12 juny 2012].

## Enllaços externs

* Alternativa Popular Canaria Arxivat 2013-05-22 a Wayback Machine., pàgina oficial.
# Sistema triclínic

En cristal·lografia, un sistema triclínic és un dels set sistemes cristal·lins. Un sistema cristal·logràfic és descrit per tres vectors base. En el sistema triclínic, el cristall és descrit per vectors de longitud desigual, com en el sistema ortoròmbic. A més, cap dels vectors no és ortogonal amb cap dels altres.

## Classes

Els cristalls d'aquest sistema es classifiquen en les dues classes següents:
* Pinacoide (o triclínic normal)
* Pedial (o triclinic hemihedral)

## Volum d'una cel·la

El volum d'un paral·lelepípede en què els costats siguin els vectors ${\vec {a}}$, ${\vec {b}}$, ${\vec {c}}$ està donat pel triple producte escalar:
$V=|{\vec {c}}\cdot \left({\vec {a}}\times {\vec {b}}\right)|$
Per conveniència, posarem el vector ${\vec {a}}$ sobre l'eix $x$, i el vector ${\vec {b}}$ sobre el pla $xy$, llavors tindrem els següents vectors:
${\begin{array}{rll}{\vec {a}}&=\langle a,0,0\rangle &\\{\vec {b}}&=\langle b\cos \alpha ,bsen\alpha ,0\rangle &\\{\vec {c}}&=\langle c_{x},c_{y},c_{z}\rangle &\end{array}}$
Per poder fer el triple producte escalar, és necessari conèixer els components de ${\vec {c}}$. Els podem esbrinar fent els següents productes escalars:
${\vec {a}}\cdot {\vec {c}}=ac_{x}=ac\cos \beta$
Per tant:
$c_{x}=c\cos \beta \;$

## Nota

* ↑ Sistema triclinic a webmineral.com

## Enllaços externs

* Webmineral.com
# Serrat de Gavarnes

El Serrat de Gavarnes és un serrat del municipi de Conca de Dalt, antigament del de Toralla i Serradell, situada en l'àmbit del poble de Torallola, al Pallars Jussà.
Està situat al nord-oest de Torallola, al sud-est de la partida de Gavatx, al nord-est d'Aspós, al nord-oest de les Ginebres i al sud-oest de lo Rebollar.
# Stefania ginesi

Stefania ginesi és una espècie de granota que es troba a Veneçuela.

## Referències

* Señaris, C. & La Marca, E. 2004. Stefania ginesi. Llista Vermella d'Espècies Amenaçades de la UICN 2006. Consulta: 8 de gener de 2008.
# Sobrecàrrega mecànica

La sobrecàrrega mecànica és un tipus de fallada mecànica d'un producte molt comuna que ocorre de cop.
Es pot contrastar amb la fatiga, la deformació per fluència lenta, la fractura o la relaxació de tensions. La fallada pot tenir lloc o bé perquè el producte és més feble del que s'esperava davant d'una concentració de tensions, o bé perquè la càrrega aplicada és més elevada del previst i excedeix la resistència a tracció, resistència a tallant o la resistència a compressió de producte.
En anatomia patològica, la sobrecàrrega mecànica pot conduir en l'humà (o altres animals) a modificacions reversibles o irreversibles, segons la gravetat de la sobrecàrrega i la capacitat de recuperació del teixit afectat (muscle, os, epidermis, tendó, etc.). La inflamació i la dolor són uns dels símptomes possibles de sobrecàrrega. La sobrecàrrega pot ser de tipus crònica (per exemple per sobrepès, esport, petites sobrecàrregues repetives) o aguda (un únic excès traumàtic, per exemple en aixecar un objecte masa pesat).

## Exemples

Un exemple poden ser components que fallen en un accident de trànsit, en un accident ferroviari o en un accident aeri a causa de la càrrega per impacte. El problema del pèrit o investigador és determinar quines fallades han estat causades per l'accident, i quines poden haver-lo causat.

## Bibliografia

* Strength of Materials, 3rd edition, Krieger Publishing Company, 1976, by Timoshenko S.,ISBN 0-88275-420-3 (en anglès)
* Forensic Materials Engineering: Case Studies. Peter Rhys Lewis, Colin Gagg, Ken Reynolds, CRC Press (2004) (en anglès)

## Vegeu també

* Anàlisi de tensions
* Enginyeria estructural

## Referències

* ↑ Ordi i Majà, Jaume (ed.). Anatomia patològica general. Barcelona: Edicions Universitat Barcelona, 2006, p. 38. ISBN 9788447531295.
# Sherburn

Sherburn és una població dels Estats Units a l'estat de Minnesota. Segons el cens del 2000 tenia 1.082 habitants.

## Demografia

Segons el cens del 2000, Sherburn tenia 1.082 habitants, 484 habitatges, i 285 famílies. La densitat de població era de 469,4 habitants per km².
Dels 484 habitatges en un 26,9% hi vivien nens de menys de 18 anys, en un 47,1% hi vivien parelles casades, en un 9,1% dones solteres, i en un 41,1% no eren unitats familiars. En el 38,6% dels habitatges hi vivien persones soles el 22,5% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,21 i el nombre mitjà de persones que vivien en cada família era de 2,95.
Per edats la població es repartia de la següent manera: un 24,8% tenia menys de 18 anys, un 6,2% entre 18 i 24, un 26,1% entre 25 i 44, un 21,8% de 45 a 60 i un 21,2% 65 anys o més.
L'edat mediana era de 41 anys. Per cada 100 dones de 18 o més anys hi havia 88,4 homes.
La renda mediana per habitatge era de 326.643 $ i la renda mediana per família de 435.132 $. Els homes tenien una renda mediana de 126.964 $ mentre que les dones 17.313 $. La renda per capita de la població era de 15.079 $. Entorn del 5,6% de les famílies i el 10,6% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Sherburn». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 7 agost 2010].
* ↑ «Geographic Comparison Table- Sherburn». American Fact Finder. Oficina del Cens dels Estats Units, 12-01-2010. Arxivat de l'original el 2020-02-12. [Consulta: 7 agost 2010].
# Shirley Hampton

Shirley Hampton (5 de setembre de 1935) és una atleta anglesa, ja retirada, especialista en curses de velocitat que va competir durant la dècada de 1950.
En el seu palmarès destaca una medalla de bronze en la prova dels 200 metres del Campionat d'Europa d'atletisme de 1954. Formà equip amb Giuseppina Leone, Letizia Bertoni i Milena Greppi. També guanyà una medalla de plata i una de bronze als Jocs de l'Imperi Britànic i de la Comunitat de 1954 i el campionat nacional de l'AAA de 1958 de les 440 iardes.
El setembre de 1956 es casà amb l'atleta Gordon Pirie, que dos mesos més tard guanyaria una medalla de plata als Jocs Olímpics de Melbourne.

## Millors marques

* 200 metres. 24.4" (1954)
* 400 metres. 55.5" (1958)

## Referències

* ↑ «Medallistes per prova». rfea.es. Federació Espanyola d'Atletisme. Arxivat de l'original el 26 d’octubre 2020. [Consulta: 13 maig 2020].
* ↑ «Commonwealth Games Medallists - Athletics (Women)». [Consulta: 18 juny 2020].
* ↑ «Shirley Hampton | Commonwealth Games Federation» (en anglès). [Consulta: 18 juny 2020].
* ↑ «British Athletics Championships 1945-1959». [Consulta: 18 juny 2020].
* ↑ Limited, Alamy. «Stock Photo - Sep. 09, 1956 - Gordon Pirie weds: The famous runner Gordon Pirie was married at Caxton Hall today, to Miss Shirley Hampton, the international sprinter. Photo shows there was a» (en anglès). [Consulta: 18 juny 2020].
* ↑ «Track and Field Statistics». [Consulta: 14 maig 2020].
# Sis dies de Boston

Els Sis dies de Boston era una cursa de ciclisme en pista, de la modalitat de sis dies, que es corria a Boston (Estats Units d'Amèrica). La seva primera edició data del 1901 encara que anteriorment ja s'havien disputat algunes curses però de caràcter individual.

## Palmarès

| Any | Primers | Segons | Tercers |
| 1901 | Fred Bowler Otto Maya | Hugh McLean Jimmy Moran | Blecker Floyd McFarland |
| 1902 | Floyd McFarland Otto Maya | George Leander John Rutz | Howard Freeman Ben Munroe |
| 1903-06 | No disputats |
| 1907 | Floyd Krebs Hugh McLean | Joe Fogler Jimmy Moran | Walter Bardgett Eddy Root |
| 1908 | Niels Marius Anderson Iver Lawson | Pat Logan Worth Mitten | Charles Vanoni Williams |
| 1909 | No disputats |
| 1910 | Frank Kramer Jimmy Moran | Alfred Goullet Paddy Hehir | Elmer Collins Joe Fogler |
| 1911 | No disputats |
| 1912 | Joe Fogler Jimmy Moran | Eddy Root Paddy Hehir | John Bedell Ernie Pye |
| 1913 | Joe Fogler Iver Lawson | Eddy Root Paddy Hehir | Percy Lawrence Jake Magin |
| 1914 | Alfred Goullet Alfred Hill | Reginald McNamara Jimmy Moran | Peter Drobach Iver Lawson |
| 1915 | Alfred Grenda Alfred Hill | Reginald McNamara Robert Spears | Menus Bedell Jake Magin |
| 1916 | Alfred Grenda Alfred Goullet | Frank Corry Jake Magin | Percy Lawrence Lloyd Thomas |
| 1917-25 | No disputats |
| 1926 | Harris Horder Alec McBeath | Anthony Beckman Bob Walthour | Dave Lands Otto Petri |
| 1927-32 | No disputats |
| 1933 (1) | Dave Lands Norman Hill | Willie Grimm Edoardo Severgnini | Franz Duelberg Charles Winter |
| 1933 (2) | Alfred Crossley Norman Hill | Tino Reboli Bob Walthour | Dave Lands Charly Ritter |

## Referències

* ↑ «6 jours de Boston (Etats-Unis)». [Consulta: 19 desembre 2022].
* ↑ «L'Auto-vélo», 07-01-1901. [Consulta: 28 setembre 2022].
# Sin-magir

Sin-magir o Sîn-māgir va ser el catorzè i penúltim rei de la dinastia d'Isin a Sumer cap al segle xviii aC.
Va succeir Ur-du-kuga. La Llista de reis sumeris li dona un regnat d'11 anys. El va succeir el seu fill Damiq-ilishu.

## Referències

* ↑ «The Sumerian King list». The ETCSL project. Faculty of Oriental Studies, University of Oxford. [Consulta: 22 setembre 2021].
# Steytlerville

Steytlerville és una ciutat de Sud-àfrica, que es troba al municipi de Dr Beyers Naudé la seu administrativa de la qual és, al districte de Sarah Baartman, província del Cap Oriental.

## Població

El 2004, la població estimada era de 3.811 persones i 3.986 el 2010.

## Històira

La ciutat va ser fundada l'any 1875. Va ser construïda al lloc d'una granja anomenada Doorschpoort. Es va construir com a escenari per al transport de bestiar. Pren el nom del reverend Steytler, que va treballar per crear una congregació reformada holandesa a la regió. La ciutat és coneguda pels seus carrers principals molt amples, construïts per permetre el pas de carros de bous.

## Museus i curiositats

La ciutat té un petit museu local que presenta la història de l'assentament de la gent local. Va ser obert l'any 1967 i només està disponible a petició. També conserva alguns objectes relacionats amb les Guerres Bòer, així com objectes relacionats amb la història de l'agricultura cap al 1900.

## Anècdotes

L'abril de 2011, diversos diaris van informar que molts veïns de la ciutat afirmaven haver vist un monstre polimòrfic a la ciutat. El monstre hauria pres la forma d'un mico, un home sense cap, un gos dolent, una vaca gran, un porc i després un ratpenat.

## Referències

* ↑ PDF(anglès) Baviaans Municipality Arxivat 2008-09-05 a Wayback Machine., en concret la pàgina 19
* ↑ «Còpia arxivada» (en francès). Un monstre polymorphe terrorise une ville sud-africaine. 24 heures, 25-04-2011. Arxivat de l'original el 2011-09-07 [Consulta: 28 octubre 2021].
# Stewartstown

* Per a altres significats, vegeu «Stewartstown (Nova Hampshire)».
Stewartstown és una població del Comtat de York (Pennsilvània) als Estats Units d'Amèrica.

## Demografia

Segons el cens dels Estats Units del 2000 Stewartstown tenia 1.752 habitants., 678 habitatges, i 513 famílies. La densitat de població era de 805,3 habitants/km².
Dels 678 habitatges en un 39,5% hi vivien nens de menys de 18 anys, en un 58,4% hi vivien parelles casades, en un 13% dones solteres, i en un 24,2% no eren unitats familiars. En el 21,2% dels habitatges hi vivien persones soles el 7,7% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,58 i el nombre mitjà de persones que vivien en cada família era de 2,99.
Per edats la població es repartia de la següent manera: un 29% tenia menys de 18 anys, un 5,9% entre 18 i 24, un 35,8% entre 25 i 44, un 20% de 45 a 60 i un 9,4% 65 anys o més.
L'edat mediana era de 34 anys. Per cada 100 dones de 18 o més anys hi havia 93,5 homes.
La renda mediana per habitatge era de 50.000 $ i la renda mediana per família de 54.891 $. Els homes tenien una renda mediana de 41.643 $ mentre que les dones 28.500 $. La renda per capita de la població era de 22.095 $. Entorn del 2,9% de les famílies i el 4,1% de la població estaven per davall del llindar de pobresa.

## Poblacions properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Stewartstown». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 10 agost 2010].
* ↑ «Geographic Comparison Table- Stewartstown». American Fact Finder. Oficina del Cens dels Estats Units, 12-01-2010.
# Simpsonichthys virgulatus

Simpsonichthys virgulatus és un peix de la família dels rivúlids i de l'ordre dels ciprinodontiformes.

## Distribució geogràfica

Es troba a Sud-amèrica: Brasil.

## Referències

* ↑ «Simpsonichthys virgulatus». Catalogue of Life. (anglès) (anglès)
* ↑ FishBase (anglès)

## Bibliografia

* Costa, W.J.E.M.: Rivulidae (South American Annual Fishes). planes 526-548. A: R.E. Reis, S.O. Kullander i C.J. Ferraris, Jr. (editors) Checklist of the Freshwater Fishes of South and Central America. Porto Alegre: EDIPUCRS, el Brasil, any 2003.
* Moyle, P. i J. Cech.: Fishes: An Introduction to Ichthyology, 4a edició, Upper Saddle River (Nova Jersey, Estats Units): Prentice-Hall. Any 2000.
* Nelson, J.: Fishes of the World, 3a edició. Nova York, Estats Units: John Wiley and Sons. Any 1994.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158.

## Enllaços externs

* BioLib (anglès) i (txec)
# Smilisca sila

Smilisca sila és una espècie de granota que viu a Colòmbia, Costa Rica i Panamà.
Està amenaçada d'extinció per la pèrdua del seu hàbitat natural.

## Referències

* Bolívar, W., Renjifo, J.M., Jungfer, K.-H., Solís, F., Ibáñez, R., Chaves, G., Savage, J., Jaramillo, C. & Fuenmayor, Q. 2004. Smilisca sila. Llista Vermella d'Espècies Amenaçades de la UICN 2006. Consulta: 30 d'abril del 2008.